CELEX: 62020TN0627
Language: da
Date: 2020-10-12 00:00:00
Title: Sag T-627/20: Sag anlagt den 12. oktober 2020 — LAICO mod Rådet

21.12.2020   
            
            
               DA
            
            
               Den Europæiske Unions Tidende
            
            
               C 443/23
            
         
      Sag anlagt den 12. oktober 2020 — LAICO mod Rådet
      (Sag T-627/20)
      (2020/C 443/27)
      Processprog: engelsk
      
         Parter
      
      
         Sagsøger: Libyan African Investment Co. (LAICO) (Tripoli, Libyen) (ved: advokaterne A. Bahrami and N. Korogiannakis)
      
         Sagsøgt: Rådet for Den Europæiske Union
      
         Påstande
      
      Sagsøgerens påstande
      
                  —
               
               
                  Rådets gennemførelsesafgørelse (FUSP) 2020/1137 af 30. juli 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (1) annulleres, for så vidt som den fastholder sagsøgerens navn på listen over enheder i bilag IV til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (2).
               
            
                  —
               
               
                  Rådets gennemførelsesforordning (EU) 2020/1130 af 30. juli 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (3) og om ændring af bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (4) annulleres, for så vidt som den fastholder sagsøgerens navn på listen over enheder i bilag III til forordning (EU) 2016/44.
               
            
                  —
               
               
                  Rådet tilpligtes at betale sagsøgerens sagsomkostninger og andre omkostninger, der er afholdt i forbindelse med dette søgsmål.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat seks anbringender.
      
                  1.
               
               
                  Første anbringende om tilsidesættelse af Rådets forordning (EU) 2016/44 og af Rådets afgørelse (FUSP) 2015/1333, for så vidt som de kumulative betingelser for opførelse af de enheder, der er nævnt i tredje betragtning til afgørelse 2015/1333, ikke er opfyldt.
               
            
                  2.
               
               
                  Andet anbringende om tilsidesættelse af Rådets forpligtelse til løbende at revidere alle restriktive foranstaltninger for at sikre, at de fortsat bidrager til at nå de fastsatte mål.
               
            
                  3.
               
               
                  Tredje anbringende om åbenbart urigtige skøn. Sagsøgeren har navnlig gjort gældende, at:
                  
                              —
                           
                           
                              LAICO er et statsejet selskab, der styres af generalforsamlingen og dets bestyrelse,
                           
                        
                              —
                           
                           
                              at LAICO’s bestyrelse består af højt kvalificerede og erfarne fagfolk, og
                           
                        
                              —
                           
                           
                              at LAICO’s moderselskaber ikke er underlagt samme type restriktioner.
                           
                        
            
                  4.
               
               
                  Fjerde anbringende om en tilsidesættelse af ligebehandlingsprincippet.
               
            
                  5.
               
               
                  Femte anbringende om en tilsidesættelse af proportionalitetsprincippet.
               
            
                  6.
               
               
                  Sjette anbringende om en tilsidesættelse af begrundelsespligten i henhold til artikel 296 TEUF og af adgangen til effektive retsmidler.
               
            
         (1)  EUT 2020, L 247, s. 40.
      
         (2)  EUT 2015, L 206, s. 34.
      
         (3)  EUT 2020, L 247, s. 14.
      
         (4)  EUT 2016, L 12, s. 1.